Φασκόμηλο και πίεση Το φασκόμηλο διαθέτει ισχυρές αντιοξειδωτικές και αντιβακτηριακές ιδιότητες. Με βάση μελέτες που έχουν γίνει, το φασκόμηλο συνιστάται ως αφέψημα με ευεργετικές δράσεις για το κρυολόγημα, αλλά και την υψηλή αρτηριακή πίεση, σε περιορισμένη όμως ποσότητα, καθώς η υπερβολική του κατανάλωση εγκυμονεί τοξικούς κινδύνους. Τσάι του βουνού και πίεση Βάση των ιδιοτήτων που έχει το εκχύλισμα Σιδερίτης (τσάι του βουνού), έχει αποδειχθεί σε μελέτες που έγιναν σε ζώα ότι, προσλαμβάνοντας συστηματικά και σε καθημερινή βάση τη συνιστώμενη δόση του, τα αιμοφόρα αγγεία χαλαρώνουν, βοηθώντας στη μείωση της αρτηριακής πίεσης και των επιπέδων του άγχους. Το τσάι του βουνού μπορεί να ενισχύσει την καρδιαγγειακή υγεία, χωρίς να θεωρείται αποδεδειγμένα ότι θεραπεύει την υπέρταση στον άνθρωπο.  Το χαμομήλι ρίχνει την πίεση; Το χαμομήλι είναι ένα βότανο γνωστό για την αντιφλεγμονώδη, αντισπασμωδική και ελαφρώς αγγειοδιασταλτική δράση του. Βάση αυτών των ιδιοτήτων του, συστήνεται η κατανάλωσή του για τη μείωση της πίεσης, χωρίς να υπάρχει επιστημονική τεκμηρίωση και έρευνας σχετικά με τη συσχέτισή τους.  Λουίζα και υπέρταση Το βότανο ή το αφέψημα της λουίζας έχει διουρητική δράση και προτιμάται για τη μείωση της κατακράτησης ούρων. Ακόμη, έχει χαλαρωτικές ιδιότητες που διώχνουν το στρες. Σε ανθρώπους με υψηλή αρτηριακή πίεση, η διουρητική της δράση μπορεί να οδηγήσει σε μείωση των τιμών της πίεσης.